|  |  |  |
| --- | --- | --- |
|  | **ROMÂNIA****JUDEŢUL CLUJ** **PRIMĂRIA COMUNEI MOCIU** |  |
| **407420- MOCIU nr. 72, tel: 0264/235.212-centrala ; 0264/235.501; fax 0264/235.235**Web site:[http://www.primariamociu.ro](http://www.primariamociu.ro/), e-mail: office@primariamociu.ro |

***Raportul anual de activitate al Viceprimarului***

***comunei Mociu pentru anul 2023***

În calitate de viceprimar al comunei Mociu am urmărit cu prioritate dezvoltarea socio-economica a comunei și în conformitate cu atribuțiile stabilite prin ordonanța de urgență nr. 57/2019 privind codul Administrativ , am răspuns alături de primarul comunei , de buna funcționare a administrației publice locale.

În privința activității in Consiliul local am fost prezent la toate ședințele acestuia , în număr de 12 ședințe ordinare 5 ședințe extraordinare și 3 ședințe convocate de îndată si am colaborat cu Comisia pentru activități economico financiare și administrație publică și celelalte comisii din care fac parte unde s-au avizat favorabil un număr de 25 de proiecte de hotărâre.

Am expus problemele reale ale comunei Mociu în Consiliul local și am urmărit modul cum sunt duse la îndeplinire hotărârile Consiliului Local.

Privitor la administrarea patrimoniului local, activitățile în acest sens se structurează astfel:

• participarea la acțiuni inițiate de Consiliul Local si Ministerul Mediului, de salubrizare-colectare deșeuri stradale, prin acțiuni periodice, împreună cu personalul Primăriei Mociu ;

• Organizarea și supravegherea persoanelor cu ore în folosul comunității;

• Modernizarea și înlocuirea, echipamentului electric din rețeaua de iluminat public;

• Tăierea copacilor în zonele în care aceștia încalcă proprietatea publică sau în care reprezentau un risc pentru rețeaua electrica;

• Aprovizionarea cu material lemnos pentru perioada de iarna a Primăriei comunei Mociu;

• Asigurarea transportului si distribuției ajutoarelor alimentare comunitare POAD;

• Coordonarea lucrărilor de deszăpezire a ulițelor și drumurilor comunale, precum și a lucrărilor de împrăștiere de material antiderapant, a lucrărilor de desfundare a podurilor si de decolmatare a șanțurilor.

• Rezolvarea în cel mai scurt timp a reclamațiilor cetățenilor cu privire la avariile intervenite la rețele de electricitate, la rețelele de alimentare cu apă și a reclamațiilor privind serviciile de salubritate;

Am supravegheat lucrările de : - pietruirea drumurilor;

 - efectuate la Centrul de permanență;

 -introducerea canalizare în localitatea Ghirisu Roman si Chesau.

Am efectuat lucrări de:

 - întreținere parcuri din localitățile Mociu, Ghirișu Român , Crișeni, Roșieni și Zorenii de Vale, precum și lucrări de întreținere ale bazelor sportive din localitățile Mociu și Ghirișu Român.

Am executat lucrări de văruire capete de pod centru DN 16 , ale copacilor din parcul mare și din părculețe , de sădire arbori în parcurile comunei.

În calitate de viceprimar, am urmărit ca activitatea mea în rezolvarea problemelor comunității să fie una corecta și transparentă, ignorând apartenentele politice.

Mulțumesc salariaților Primăriei, membrilor Consiliului local și cel mai important cetățenilor care au înțeles ca în comuna trebuie sa existe un climat de calm, cooperare și respect reciproc.

 **VICEPRIMAR,**

 GHIRISAN CLAUDIU